**แผนแม่บทว่าด้วยการเชื่อมโยงระหว่างกันในอาเซียน**

1. **การเชื่อมโยงทางกายภาพ**
2. โครงการสร้างทางรถไฟสายสิงคโปร์-คุนหมิง (Singapore-Kunming Rail Link หรือ SKRL) ส่วนที่ขาดให้เสร็จ

**คำอธิบายโครงการ**

โครงข่ายการขนส่งที่มีประสิทธิภาพและครอบคลุมเป็นสิ่งจำเป็นสำหรับการพัฒนาสมรรถภาพในการแข่งขันของอาเซียน โครงการทางรถไฟเชื่อมโยงสิงคโปร์-คุนหมิงถูกเสนอในการประชุมสุดยอดอาเซียนในเดือนธันวาคมปีพ.ศ. 2538 โครงการนี้ถือเป็นโครงการสำคัญภายใต้แผนงานความร่วมมือทางการคมนาคมอาเซียนและแผนแม่บทว่าด้วยการเชื่อมโยงระหว่างกันในอาเซียน เส้นทางรถไฟลักษณะคล้ายวงกลมจะเชื่อมต่อเมืองหลวงดังต่อไปนี้เข้าด้วยกัน 1) กัมพูชา 2) ลาว 3) เมียนมาร์ 4) เวียดนาม และ 5) ไทย ยิ่งไปกว่านั้นเส้นทางรถไฟนี้จะเป็นเส้นทางสำคัญในการเชื่อม “แนวพื้นที่เศรษฐกิจเหนือ-ใต้ (North-South Economic Corridor หรือ NSEC)” ด้วยการสร้างเส้นทาง สิงคโปร์-ไทย-กัมพูชา-เวียดนามและจีนตอนใต้ โดยโครงการนี้จะช่วยเติมเต็มโครงการก่อสร้างและปรับปรุงโครงสร้างพื้นฐานการขนส่งอื่น ๆ เช่น การก่อสร้างระเบียงการขนส่ง (Transport Corridors) ของโครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง (Greater Mekong Sub-Region หรือ GMS) โครงการก่อสร้างทางหลวงอาเซียน และเครือข่ายการขนส่งอื่น ๆ ทั้งในภูมิภาคเอเชียตะวันออกเฉียงใต้และภูมิภาคเอเชีย

โครงการสร้างทางรถไฟสายสิงคโปร์-คุนหมิง จะแบ่งออกเป็นสองสายคือ 1) สายตะวันออก ซึ่งจะวิ่งผ่านไทย กัมพูชา และ เวียดนาม โดยจะมีทางรถไฟเชื่อมใหม่ (spur line) ระหว่างลาวกับเวียดนาม และ 2) สายตะวันตก ซึ่งจะวิ่งผ่านไทยและเมียนมาร์

**วัตถุประสงค์ ผลลัพธ์ และความคืบหน้า**

วัตถุประสงค์หลักของโครงการสร้างทางรถไฟสายสิงคโปร์-คุนหมิงคือการเติมเต็มเส้นทางการขนส่งเดินทางทางบกให้สมบูรณ์ครบถ้วน ซึ่งจะมีความเป็นมิตรต่อสิ่งแวดล้อมมากกว่าการขนส่งเดินทางทางถนน อีกทั้งยังช่วยให้การขนส่งสินค้าข้ามพรมแดนในภูมิภาคมีประสิทธิภาพทั้งในด้านความรวดเร็วและราคา

โครงการนี้มุ่งที่ก่อสร้างเส้นทางเชื่อมดังต่อไปนื้

1. ไทย (Aranyaprathet – Khlong Luk, 6 กิโลเมตร)
2. กัมพูชา (Poipet – Sisophon, 48 กิโลเมตร)
3. กัมพูชา และเวียดนาม (Phnom Penh – Snuol – Loc Ninh, 254 กิโลเมตร)
4. เวียดนาม (Loc Ninh – Ho Chi Minh City, 129 กิโลเมตร)

โครงการ 1, 2, และ 3 คาดว่าจะแล้วเสร็จในปีพ.ศ. 2558 ขณะที่โครงการที่ 4 คาดว่าจะแล้วเสร็จภายในปีพ.ศ. 2563

**ผลประโยชน์ที่คาดว่าจะได้รับ**

โครงการสร้างทางรถไฟสายสิงคโปร์-คุนหมิงมีส่วนสำคัญในการรวมตัวกันทางเศรษฐกิจอาเซียนของอาเซียนและจะช่วยกระตุ้นการค้าจากการเพิ่มเส้นทางการขนส่งไปยังอีกหลากหลายประเทศ ทั้งหน่วยงานเอกชนและหน่วยงานภาครัฐคือผู้ได้รับผลประโยชน์จากโครงการนี้ เนื่องจากโครงการนี้จะช่วยขยายตลาดให้ใหญ่ขึ้น ลดค่าใช้จ่ายในการขนส่งและการเดินทาง เชื่อมต่อเครือข่ายลอจิสติกส์ภูมิภาคเข้าสู่ระดับนานาชาติ และส่งเสริมความร่วมมือและการรวมตัวทางเศรษฐกิจภายในภูมิภาคให้แน่นแฟ้นมากยิ่งขึ้น และที่สำคัญที่สุดเมื่อการก่อสร้างสำเร็จเสร็จสิ้น โครงการนี้จะเชื่อมต่อประเทศสมาชิกอาเซียนเข้ากับประเทศคู่เจรจาสำคัญอย่างจีนและอินเดีย